**Felhívás árusok, vásárosok, kézművesek részére!**

2019. július 12-14. között immáron XIX. alkalommal kerül megrendezésre a Dévaványai Városnapok programsorozat, amely Dévaványa város kulturális életének meghatározó eseménye.

Ezúton hívjuk fel az árusok, vásárosok és kézművesek figyelmét, hogy rendezvényünkre való jelentkezés esetén az alábbi feltételekkel várjuk jelentkezésüket:

**A rendezvény időpontja:** 2019. július 12-14. péntek-vasárnap

**A rendezvény helyszíne**: 5510 Dévaványa, Hősök tere- Vörösmarty utca

**Árusításra kínált termékek CSAK az alábbi kategóriába tartozók lehetnek:**

* Kézműves termékek, ajándéktárgyak
* Népi iparművészeti termékek
* Minőségi ajándék-, és használati tárgyak, játékok
* Kézműves ételek és italok (termelői borok, sajtok, perecek, pálinkák, sörök…stb.)
* Kemencés ételek (pl.: kenyérlángos)
* Autentikus, hagyományőrző ételek (pl.: kürtős kalács, lángos…stb.)

**Területhasználati díj: bruttó 6.000.-Ft/méter/ 3 nap**

**Jelentkezés feltételei:**

* Jelentkezési lap olvashatóan, hiánytalanul kitöltve, bélyegezve, aláírva a megadott határidőig visszajuttatva a rendezők részére elektronikus, postai vagy személyes úton, az árusítani kívánt termékek részletes és hiánytalan feltüntetésével.
* Mellékelni a jelentkezési laphoz fényképes, szakmai bemutató anyagot, továbbá lehetőség szerint referencia küldése.
* Nyilatkozat megküldése a rendezők részére, miszerint a felhívásban szereplő feltételeket maradéktalanul elfogadja a jelentkező.
* Külön engedélyköteles tevékenységre vonatkozó szakhatósági és egyéb engedélyek másolatának csatolása a jelentkezéshez. (pl.: meleg étel árusításához)
* A meghatározott területhasználati díj befizetése átutalással, a megállapodás aláírását követően, a meghatározott időpontig.

**A jelentkezés módja:**

* A jelentkezési lap elérhető a [www.damk.hu](http://www.damk.hu) oldalon.
* A jelentkezési lapot és a szükséges dokumentumokat személyesen, elektronikusan vagy postai úton kell eljuttatni a rendezők részére az alábbi elérhetőségek egyikére:

**Név:** DÁMK Művelődési Ház

**Cím:** 5510 Dévaványa, Gyöngy u. 6-8.

**E-mail:** amkmuvhaz@gmail.com

**Tel.:** 0666/483-051

* A jelentkezési lapokat csak és kizárólag abban az esetben fogadjuk el érvényesnek, ha a fentieknek megfelelően, hiánytalanul, olvashatóan van kitöltve és a megadott jelentkezési határidőig be is érkezik!

**Jelentkezési határidő: 2019. június 10. hétfő éjfél**

**Kiértesítési határidő a rendezők részéről: 2019. június 21. péntek**

**Felhívjuk a jelentkezők figyelmét, hogy a jelentkezés kizárólagosan csak akkor tekinthető elfogadottnak és véglegesnek, amennyiben kiértesítésünkben így tájékoztatjuk!**

**Továbbá kizárólagosságot nem áll módunkban biztosítani!**

**Nagyszámú jelentkezés esetén a helyi vállalkozások minden tekintetben előnyt élveznek!**

**Bakó Bernadett**

*intézményvezető*

*Dévaványai Általános Művelődési Központ*

Dévaványa, 2019. május 14.